**ŠIAULIŲ REGIONO PLĖTROS TARYBOS KOLEGIJOS**

**SPRENDIMO PROJEKTO**

**„DĖL** **2022–2030 M. ŠIAULIŲ** **REGIONO PLĖTROS PLANO PATVIRTINIMO PAKEITIMO“**

AIŠKINAMASIS RAŠTAS

2024-12-09

**1. Sprendimo projekto tikslas:** pakeisti Šiaulių regiono plėtros tarybos 2024 m. lapkričio 22 d. sprendimu Nr. ŠR/TS-22 patvirtintą 2022–2030 m. Šiaulių regiono plėtros planą[[1]](#footnote-1) (toliau – Planas).

**Plano keitimų, atliktų pagal atitinkamus savivaldybių pasiūlymus, joms derinant Projektų įgyvendinimo planus su CPVA, projektai** (atitinkamai pakoreguoti ir Plano pažangos priemonių pagrindimo aprašai)**:**

1.1. Pažangos priemonė „*LT026-03-02-03 Sveikatos ir ilgalaikės priežiūros paslaugų plėtra*“:

pagal 2024-11-12 gautą Akmenės r. sav. mero raštą projektui „1.1. Kokybiškų visuomenės sveikatos paslaugų prieinamumo didinimas Akmenės rajone“ (Plano 71 psl.) atlikti pakeitimai:

* + 1. pakeistas pavadinimas į „1.1. Akmenės rajono gyventojų sveikatos raštingumo didinimas“;
		2. pakeista produkto rodiklio „P.S.2.1519 Asmenys, dalyvavę sveikatos raštingumo didinimo veiklose (asmenys)“ reikšmė iš 380 asmenų į 495 asmenis;
		3. pakeista projekto įgyvendinimo pabaiga iš 2026 m. II ketvirčio į 2028 m. II ketvirtį.
	1. Pažangos priemonė *„LT026-03-01-05 Socialinių paslaugų ir jų infrastruktūros plėtra“*:

pagal 2024-11-28 gautą Joniškio r. sav. administracijos raštą projektas *„1.2.* *Socialinio būsto fondo plėtra Joniškio rajono savivaldybėje“* išskaidytas į du projektus: *„1.2. Socialinio būsto fondo plėtra Joniškio rajone“* ir *„1.8. Socialinio būsto fondo plėtra Joniškio mieste“.* Lėšų pokyčiai nurodyti 1 lentelėje, rodiklių pokyčiai – 2 lentelėje:

1 lentelė. **Projekto lėšų išskaidymas į du projektus, Eur**

|  |  |  |  |
| --- | --- | --- | --- |
|  | **Iš viso** | **ES lėšos** | **Savivaldybės lėšos** |
| Buvo bendrame projekte | 4 000 000 | 3 400 000 | 600 000 |
| Bus 1.2 projekte | 1 481 875,89 | 1 259 594,51 | 222 281,38 |
| Bus 1.8 projekte | 2 518 124,11 | 2 140 405,49 | 377 718, 62 |
| Bus 1.2 ir 1.8 projektuose | 4 000 000 | 3 400 000 | 600 000 |
| Pokytis iš viso | 0 | 0 | 0 |

2 lentelė. **Rodiklių reikšmių (2029 m.) pokyčiai**

|  |  |  |  |
| --- | --- | --- | --- |
| **Rodiklis** | **Buvo plane** | **Bus plane** | **Pokytis** |
| **R.B.2.2067 Naujų arba modernizuotų socialinių būstų naudotojų skaičius per metus (naudotojai per metus)** | 66 | 23+73=96 | +30 |
| P.B.2.0065 Naujų arba modernizuotų socialinių būstų talpumas (asmenys) | 86 | 23+73=96 | +10 |

Pakito buvusio projekto įgyvendinimo terminai: pradžia – 2024 m. IV ketv., pabaiga – 2029 m. I ketv. Dabar bus plane: projekto „1.2. Socialinio būsto fondo plėtra Joniškio rajone“ įgyvendinimo pradžia – 2025 m. II ketv., pabaiga – 2028 m. IV ketv.; projekto „1.8. Socialinio būsto fondo plėtra Joniškio mieste“ įgyvendinimo pradžia – 2025 m. IV ketv., pabaiga – 2028 m. IV ketv.

1.3. Pažangos priemonė „*LT026-02-02-04 Vandentvarkos paslaugų prieinamumo didinimas*“:

pagal 2024-12-02 gautą Joniškio r. sav. administracijos raštą patikslintos projekto „*1.2. Vandens tiekimo ir nuotekų tvarkymo infrastruktūros plėtra Joniškio rajone*“ lėšos (žr. 3 lent.):

3 lentelė. **Projekto lėšų pokyčiai, Eur**

|  |  |  |  |
| --- | --- | --- | --- |
|  | **Iš viso** | **ES lėšos** | **Savivaldybės lėšos** |
| Buvo projekte | 7 794 252,63 | 2 664 642,18 | 5 129 610,45 |
| Bus projekte | 6 431 494,02 | 2 660 490,17 | 3 771 003,85 |
| Pokytis iš viso | –1 362 758,61 | –4 152,01 | –1 358 606,6 |

1.4. Pažangos priemonė *„LT026-03-01-05 Socialinių paslaugų ir jų infrastruktūros plėtra“*:

pagal 2024-06-26 gautus Kelmės r. sav. administracijos raštus ir 2024-12-03 gautą LR vidaus reikalų ministerijos leidimą dėl papildomo finansavimo šiai Pažangos priemonei, patikslintos projekto „*4.1. Socialinių paslaugų įstaigų senyvo amžiaus asmenims infrastruktūros modernizavimas ir plėtra Kelmės rajone*“ lėšos (žr. 4 lent.):

4 lentelė. **Projekto lėšų pokyčiai, Eur**

|  |  |  |  |
| --- | --- | --- | --- |
|  | **Iš viso** | **ES lėšos** | **Savivaldybės lėšos** |
| Buvo projekte | 862 500 | 733 125 | 129 375 |
| Bus projekte | 3 200 000 | 2 720 000 | 480 000 |
| Pokytis iš viso | +2 337 500 | +1 986 875 | +350 625 |

*Pokyčio esmė:* vietoje numatytos Liolių socialinės globos Užvenčio padalinio rekonstrukcijos planuojama statyti 40 vietų naują pastatą Liolių socialinės globos namų teritorijoje. Be to, planuojama įrengti du vertikalius liftus senyvo amžiaus asmenų patekimui į Liolių socialinės globos namų II-ą korpusą.

Didėja projekto 2029 m. planuojamos rodiklių reikšmės: *Naujos arba modernizuotos socialinės rūpybos infrastruktūros naudotojų skaičius per metus* padidės nuo 45 iki 73 naudotojų per metus; *Naujos arba modernizuotos socialinės rūpybos infrastruktūros (ne būsto) talpumas* padidės nuo 45 iki 73 asmenų per metus.

1.5. Pažangos priemonės „*LT026-01-01-09 Investicinės aplinkos ir verslo plėtros sąlygų gerinimas*“ ir „*LT026-01-03-10 Turizmo objektų patrauklumo gerinimas*“:

pagal 2024-12-04 gautą Radviliškio r. sav. administracijos raštą projektų „*1.4. Šeduvos verslo parko įrengimas*“, „*1.26. Tyrulių pelkės pritaikymas lankymui*“, „*1.29. Pakiršinio dvaro pritaikymas lankymui*“ ir „*1.30. Kultūros objektų, esančių Šv. Jokūbo piligriminiame kelyje, pritaikymas lankymui*“ įgyvendinimo pradžia nukelta į 2026 m. IV ketvirtį.

1.6. Pagal 2024-12-06 gautą Šiaulių m. sav. administracijos raštą Pažangos priemonės „*LT026-03-01-06 Šiaulių miesto integruota plėtra*“ projektui „*1.4. Bendrojo ugdymo paslaugų kokybės gerinimas ir prieinamumo didinimas Šiaulių mieste, modernizuojant Vinco Kudirkos progimnaziją*“ suplanuota gauti 811 363,64 Eur valstybės lėšų (dėl mišraus PVM). Todėl savivaldybė gavo VRM atstovų leidimą šio projekto 811 363,64 Eur ES lėšų skirti Pažangos priemonės „*LT026-02-01-02 Darnaus judumo skatinimas*“ naujam projektui „*1.4. Vientiso dviračių ir pėsčiųjų takų tinklo kūrimas, integruojant bevariklį transportą į bendrą transporto sistemą Šiaulių mieste, II etapas*“.

Plane atlikti lėšų pakeitimai pateikti 5 lentelėje:

5 lentelė. **Projektų lėšų pokyčiai, Eur**

|  |  |  |  |  |
| --- | --- | --- | --- | --- |
|  | **Iš viso** | **Valstybės lėšos** | **ES lėšos** | **Savivaldybės lėšos** |
| Buvo ugdymo projekte | 5 500 000,00 |  | 4 675 000,00 | 825 000,00 |
| Bus ugdymo projekte | 5 500 000,00 | 811 363,64 | 3 863 636,35 | 825 000,01 |
| Bus dviračių projekte | 954 545,48 |  | 811 363,65 | 143 181,83 |
| Pokytis iš viso | +954 545,48 | +811 363,64 | 0 | +143 181,84 |

Naujame projekte 2029 m. planuojama pasiekti rodiklių reikšmes:

R.B.2.2064 Dviračiams skirtos infrastruktūros metinis naudotojų skaičius (naudotojai per metus): 1 500; P.B.2.0058 Dviračiams skirta infrastruktūra, kuriai suteikta parama (kilometrai): 1,5.

 **2. Subjektai, su kuriais Plano keitimai derinti, ir** **išvadas bei pasiūlymus dėl Plano keitimų pateikę subjektai**

2.1. 2024 m. gruodžio 9 d. Šiaulių regiono plėtros tarybos administracija išsiuntė VšĮ Centrinei projektų valdymo agentūrai, LR vidaus reikalų ministerijai, LR socialinės apsaugos ir darbo ministerijai, LR sveikatos apsaugos ministerijai bei LR aplinkos ministerijai aiškinamuosius raštus, kuriuose išdėstė Plano pakeitimus ir išsiuntė pakeisto Plano projektą bei pagrindimo aprašo projektus Pažangos priemonėms „LT026-03-02-03 Sveikatos ir ilgalaikės priežiūros paslaugų plėtra“, LT026-02-02-04 „Vandentvarkos paslaugų prieinamumo didinimas“, „LT026-03-01-05 Socialinių paslaugų ir jų infrastruktūros plėtra“ ir „LT026-03-01-06 Šiaulių miesto integruota plėtra“.

Gautos CPVA ir ministerijų išvados bei pasiūlymai dėl Plano keitimo teikiami ŠRPT Kolegijai.

**3. Partnerių grupės išvada, Partnerių grupės** **ar jos narių nuomonė.**

Partnerių grupės išvada ir jos narių nuomonės teikiamos ŠRPT Kolegijai.

**4. Konsultavimosi su visuomene tikslas, būdai, terminai ir apibendrinti konsultacijų rezultatai**

Konsultavimosi su visuomene tikslas – tobulinti 2022–2030 m. Šiaulių regiono plėtros plano turinį, atsižvelgiant į visuomenės narių pastabas ir siūlymus, suderinant su Šiaulių regiono savivaldybių administracijomis ir atitinkamomis LR Vyriausybės institucijomis.

2022–2030 m. Šiaulių regiono plėtros plano naujos redakcijos projektas ir šis atliktų pakeitimų Aiškinamasis raštas bei keturi naujos redakcijos Pažangos priemonių pagrindimo aprašai 2024 m. gruodžio 9 d. pateikti su atitinkamais Plano pakeitimais susijusių regiono savivaldybių atstovams, paviešinti Šiaulių regiono plėtros tarybos interneto svetainės skyriuje *Naujienos* adresu <https://siauliuregionas.lt> ir savivaldybių bei visuomenės atstovai pakviesti teikti pasiūlymus dėl Plano projekto iki 2024 m. gruodžio 31 d.

Gauti savivaldybių bei visuomenės atstovų pasiūlymai dėl Plano keitimo teikiami ŠRPT Kolegijai.

**5. Sprendimo projekto iniciatorius ir rengėjas**

Sprendimo projekto iniciatorius yra Šiaulių regiono plėtros taryba, Sprendimo projekto rengėjas – Šiaulių regiono plėtros tarybos administracija.

1. 2022–2030 m. Šiaulių regiono plėtros planas. Patvirtinta Šiaulių regiono plėtros tarybos 2024 m. lapkričio 22 d. sprendimu Nr. ŠR/TS-22. https://www.e-tar.lt/portal/lt/legalAct/ba51cda0a8cd11ef90b5ee8931e5ce5e [↑](#footnote-ref-1)